長歌行
作者：李咸用
朝代：唐

paragraphs: 要衣須破束，欲炙須解牛。
當年不快意，徒爲他人留。
百歲之約何悠悠，華髪星星稀滿頭。
蛾眉螓首聊我仇，圓紅闕白令人愁，何不夕引清奏？
朝登翠樓，逢花便折，聞勝即遊。
鼓腕騰棍晴雷收，舞腰困褭垂楊柔。
象筯擊折歌勿休，玉山未倒非風流。
眼前有物俱是夢，莫將身作黃金讐。
死生同域不用懼，富貴在天何足憂。